BODOLAND रादाब: मुसलपुर, 11 आगष्ट: जाख्ल’नाय गैयै सोरखार दाफुंगोन होनना रायजो राजाफोरनो खोथा होनाय बादियै खामानि मावफुंनो लादों बिटिआर सोरखारा । थांंनाय माखासे दाननि सिगां न’ होगोन होनना  रां लानाय एबा जाख्ल’नायजों लोब्बा लाखिनाय मुसलपुर बियाब कालजार  भिसिडिसि सेयारमेन इन्द्रस्वर राभाखौ बिबाननिफ्राय बोख्लायनायनि उनाव आरोबाव रायजोफोरनि थाखाय सफैनाय सि सुग्रा मेसिनखौ लानानै  जाख्ल’नाय गेना गोरोन्थिजों लोब्बा लाखिनाय अजद मोननानै जालाह जौगाथाइ मावखुलिनि जुनियार इन्जीनियर जय चन्द्र दासखौ बिबाननिफ्राय बोख्लायनो थाखाय बिटिआरनि मावफुंगिरि सोद्रोमा राकेश ब्रह्मया गाहाइ मावफुंगिरि सोद्रोमा प्रमद बर’ आरो गोजौ थाखोनि बिबानगिरि अफिसारनिसिम  सासपेन बिथोनलाइ दैथाइहरो । बेजों लोगोसेनो बिटिआर हालामाव जायफोर अपिसार आरो मावथिफोरा जाख्ल’नायजों लोब्बा लाखिदों बिसोरखौ रायजो राजाफोरा अजद दैखांङोब्ला एबा फोरमान मोनोब्ला बिबाननिफ्राय बोख्लायनाय जागोन होनना गोख्रों रावजों हुमखि होयो ।